 Dhinacyo badan marka laga eego, al-Shabaab waxay noqonaysaa uun ururkii al-Itixaad oo halkii laga sii ambaqaaday amma laga sii wadey, marka loo eego afkaarta iyo aragtida ay taabacsan yihiin ee ay wataan: labada kooxoodba waxay aaminsan yihiin in aanay diintu ka reebanayn siyaasadda oo aan la kala sooci Karin, waxa kale oo ay ka siman yihiin quudhsiga iyo dhaleecaynta dariiqada Suufiyadda ee Somalia oo ay u arkaan mid aan ku bannaanayn Islaamka. 